I Norsk rødliste for arter (2021) har lapprose status (VU). Det skyldes at en forventer tilbakegang i populasjonsstørrelsene på grunn av klimaendringer. Når klimaet blir varmere, vil busker og etter hvert trær begynne å vokse på de tørre rabbene og utkonkurrere lapprose. Arten har liten mulighet til å flytte seg høyere i terrenget ettersom berggrunnen der som regel er sur.